
		

		
			EUSKAL HERRIKO AGINTARITZAREN ALDIZKARIA

			2026ko irailaren 17a, 178. zenbakia

			 


		

		

		
			BESTELAKO XEDAPENAK

			ZIENTZIA, UNIBERTSITATE ETA BERRIKUNTZA SAILA

			3920

			AGINDUA, 2026ko irailaren 8koa, Zientzia, Unibertsitate eta Berrikuntzako sailburuarena, Ikasiker lankidetza-beketarako deia egiten duena 2026-2027 ikasturterako.

			Abenduaren 18ko 3/1979 Lege Organikoaren bidez onartutako Euskal Autonomia Erkidegoko Estatutuaren 16. artikuluak ezartzen duenez, Konstituzioaren lehenengo xedapen gehigarrian ezarritakoa betetze aldera, Euskal Autonomia Erkidegoaren eskumenekoa da irakaskuntza bere luze-zabalean, maila eta gradu guztietan, molde eta espezialitate orotan, kalterik egin gabe Konstituzioaren 27. artikuluaren eta hura garatuko duten lege organikoei, Konstituzioaren 149.1.30 artikuluak Estatuari ematen dizkion ahalmenei eta, hori guztia betetzeko eta bermatzeko behar den goi-ikuskaritzari.

			Unibertsitate-gaietan Estatuaren egitekoak eta zerbitzuak Euskal Autonomia Erkidegoari eskualdatzeari buruzko maiatzaren 25eko 1014/1985 Errege Dekretuaren eranskineko B.2 puntuak ezartzen duenez, Erkidego honi eskualdatzen zaio administrazio-egoitza aipatutako erkidegoan duten goi-mailako irakaskuntzako ikasleentzat egindako deialdiak arautzea eta kudeatzea.

			Bestalde, EAEko Unibertsitate Sistemaren otsailaren 25eko 3/2004 Legeak 8., 38. eta 44. artikuluetan arautzen ditu beka eta ikasketetarako laguntzei buruzko gaiak, eta ezartzen du unibertsitateen arloan eskumena duen Eusko Jaurlaritzako sailari dagokiola arau bidez garatzea oinarrizko legedian ezarritako ikasketetarako beken, laguntzen eta kredituen sistema orokorra.

			Arau-esparru horretan, Ikasiker lankidetza-beketarako deialdia egiten da, eta ikasketa-espediente onak dituzten eta ikastetxeetan edo ikerketako zentroetan lankidetza eskaini, eta, aldi berean ikasi nahi duten unibertsitateko ikasleentzat dira; hala, hastapenak egingo dituzte haien ikasketekin zerikusi zuzena duten ikerketa-gaietan.

			Administrazio Publikoen Administrazio Prozedura Erkidearen urriaren 1eko 39/2015 Legeak herritarrei eskubidea aitortzen die bitarteko elektronikoen bitartez administrazio publikoekin harremanak izateko; eta, bestalde, oinarrizko alderdiak arautzen ditu informazioaren teknologiak administrazio-jardueran erabiltzeko, hain zuzen, administrazio publikoen arteko harremanei eta herritarrekin dituzten harremanei dagokienez, helburu hauek bermatzeko asmoz: herritarren eskubideak, haien aurrean herritarrenganako tratamendu berdina eta, segurtasun juridikoko baldintzetan administrazio-jardueraren balioa eta eraginkortasuna.

			Deialdi honen bitartez, administrazio elektronikoaren beharrezko erabilera finkatzen da, bai eskaerak aurkezteari dagokionez eta bai ematen diren administrazio-egintzak jakinarazi edo argitaratzeari dagokionez ere. Horretarako, uztailaren 28ko 98/2020 Dekretua dago, zeinaren bidez beken eskaerak eta gainerako izapideak baliabide elektronikoen bidez izapidetzeko betebeharra arautzen baita unibertsitate-ikasketak eta unibertsitatekoak ez diren goi-mailako beste ikasketa batzuk egiteko.

			Aipatu behar da deialdi honen helburuko laguntzak ez direla Estatukoak, ez baitituzte betetzen Europar Batasunaren Funtzionamenduari buruzko Tratatuaren (EBFT) 107. artikuluaren 1. apartatuan eskatutako betekizun guztiak halakotzat hartzeko. Ikasiker deialdiak ez ditu betetzen EBFTn ezarritako betekizunak Estatuko laguntzako bekatzat hartzeko, ikasleei zuzendutako bekak baitira eta ez enpresei zuzenduta.

			

			Azkenik, Dirulaguntzen Araubidea Erregulatzeko abenduaren 21eko 20/2023 Legearen 6. artikuluak eskatzen du dirulaguntzen plan estrategiko egokia egotea, kasu bakoitzean iragarri nahi diren dirulaguntzak bilduko dituena, eta horretarako eduki bat ezartzen du. Ildo horretan, ohartarazten da agindu hau Zientzia, Unibertsitate eta Berrikuntzako sailburuaren urtarrilaren 20ko Aginduaren bidez onartutako 2026rako Dirulaguntzen Plan Estrategikoaren barruan sartzen dela; zehazki, Unibertsitate Politikako Sailburuordetzari eta Unibertsitate Komunitatea Artatzeko eta Zaintzeko Zuzendaritzari buruzko atalean.

			Hori dela-eta, Dirulaguntzen Araubidea Erregulatzeko abenduaren 21eko 20/2023 Legean jasotako dirulaguntzei buruz indarrean dauden legeen arabera, eta Ogasun eta Herri Administrazio Sailaren 2007ko apirilaren 26ko Aginduaren arabera (Euskal Autonomia Erkidegoko Aurrekontu Orokorren kontura egiten diren gastu-espedienteen aurretiko izapidetzea araupetzen du agindu horrek), hauxe

			EBAZTEN DUT:

			Artikulu bakarra.– Agindu honen xedea 190 Ikasiker lankidetza-beka deitzea da, baita haien oinarriak onestea ere, administrazio-egoitza Euskal Autonomia Erkidegoan duten unibertsitate-ikasleak, ikasketak egiten dituzten bitartean, lankidetzan aritu ahal izan daitezen Eusko Jaurlaritzak errekonozitutako Euskal Unibertsitate Sistemaren ikertaldeetan, oinarrizko ikerketako eta bikaintasuneko zentroetan (OIBZ), ikerketa sanitarioko institutuetan (ISI), ikerketa kooperatiboko zentroetan (IKZ) eta Zientzia, Teknologia eta Berrikuntzaren Euskal Sareko zentro teknologikoetan, betiere BRTA partzuergo zientifiko-teknologikoari atxikita badaude eta Eusko Jaurlaritzak onetsitakoak eta Zientzia, Teknologia eta Berrikuntzaren Euskal Sareko agente gisa akreditatutakoak badira (II. eranskinean daude jasota), deialdiaren oinarriei jarraikiz. Bi modalitate hauek eskaintzen dira:

			a) A modalitatea (ikasturtean zehar, 2027ko urtarriletik 2027ko ekainera): 150 beka.

			b) B modalitatea (udan, 2027ko ekainetik irailera): 40 beka.

			1.– a) apartatuan adierazitako beketarako 300.000 euro bideratuko dira, Euskal Autonomia Erkidegoko Aurrekontu Orokorretan horretarako ezarritako aurrekontu-sailen kontura.

			2.– Euskal Autonomia Erkidegoko Aurrekontu Orokorretan horretarako ezarritako aurrekontu-sailen kontura, 30.000 euro bideratuko dira b) apartatuan adierazitako beketarako.

			XEDAPEN GEHIGARRI BAKARRA

			Euskal Autonomia Erkidegoko Aurrekontu Orokorren kontura egiten diren gastu-espedienteen aurretiazko izapidetzea arautzen duen Ogasun eta Herri Administrazio sailburuaren 2007ko apirilaren 26ko Aginduaren 5.3 artikuluan jasotako ondorioetarako, agindu honetako laguntzen ebazpena emateko, kreditu egokia eta nahikoa egon beharko da Euskal Autonomia Erkidegoko 2027. urteko Aurrekontu Orokorretan.

			AZKEN XEDAPENETAKO LEHENENGOA

			Unibertsitate Komunitatea Artatzeko eta Zaintzako zuzendariari baimena ematen zaio agindu honetan xedatutakoa betetzeko behar diren jarraibideak emateko.

			AZKEN XEDAPENETAKO BIGARRENA

			Agindu honek amaiera ematen dio administrazio-bideari, eta, beronen aurka, interesdunek aukerako berraztertzeko errekurtsoa aurkez diezaiokete Zientzia, Unibertsitate eta Berrikuntzako sailburuari, hilabeteko epean, agindua Euskal Herriko Agintaritzaren Aldizkarian argitaratu eta hurrengo egunetik aurrera; bestela, administrazioarekiko auzi-errekurtsoa aurkez dezakete, Euskal Autonomia Erkidegoko Auzitegi Nagusiko Administrazioarekiko Auzietako Salan, bi hilabeteko epean, agindua EHAAn argitaratu eta hurrengo egunetik aurrera.

			AZKEN XEDAPENETAKO HIRUGARRENA

			Agindu honek Euskal Herriko Agintaritzaren Aldizkarian argitaratu eta hurrengo egunetik aurrera izango ditu ondorioak.

			Vitoria-Gasteiz, 2026ko irailaren 8a.

			Zientzia, Unibertsitate eta Berrikuntzako sailburua,

			JUAN IGNACIO PÉREZ IGLESIAS.

			

			I. ERANSKINA

			2026-2027 IKASTURTERAKO IKASIKER LANKIDETZA BEKEN DEIALDIAREN OINARRIAK

			1. oinarria.– Xedea eta izaera.

			1.– Deialdiaren helburua Ikasiker lankidetza-bekak ematea da, unibertsitateko ikasleak, ikasketak egiten dituzten bitartean, lankidetzan aritu daitezen zentro hauetakoren batean: Euskal Unibertsitate Sistemaren ikertaldeetan, oinarrizko ikerketako eta bikaintasuneko zentroetan (OIBZ), ikerketa sanitarioko institutuetan (ISI), ikerketa kooperatiboko zentroetan (IKZ) eta Zientzia, Teknologia eta Berrikuntzaren Euskal Sareko zentro teknologikoetan, betiere BRTA partzuergo zientifiko-teknologikoari atxikita badaude eta Eusko Jaurlaritzak onetsitakoak eta Zientzia, Teknologia eta Berrikuntzaren Euskal Sareko agente gisa akreditatutakoak badira (haien zerrenda II. eranskinean dago).

			2.– Beka hauek dirulaguntzak dira, eta Zientzia, Unibertsitate eta Berrikuntza Sailaren 2026ko ekitaldirako Dirulaguntzen Plan Estrategikoan sartuta daude. Zehazki, Unibertsitate Politikako Sailburuordetzari eta Unibertsitate Komunitatea Artatzeko eta Zaintzeko Zuzendaritzari eskainitako apartatuaren barruan. Plan horrek 190 beka aurreikusten ditu guztira, 330.000 euroko aurrekontu-konpromisoarekin, unibertsitateko gradu- edo master-titulazio ofizial batera bideratutako ikasketa-plan batean matrikulatuta dauden pertsonen ikerketa-lana sustatzeko.

			Araubide juridikoan aurreikusten ez den guztirako hauxe aplikatuko da: Dirulaguntzen Araubidea Erregulatzeko abenduaren 21eko 20/2023 Legean ezarritakoa eta, bereziki, Euskal Autonomia Erkidegoko laguntzen eta dirulaguntzen erregimenari buruzko xedapenak.

			2. oinarria.– Beken kopurua, modalitateak eta zenbatekoa.

			190 Ikasiker lankidetza-bekatarako deia egiten da, modalitate hauetan:

			1.– A modalitatea: ikasturtean zehar egiteko beka, 2027ko urtarrilaren 1etik 2027ko ekainaren 30era bitartean. Modalitate horretan, 150 beka eskainiko dira gehienez, bakoitza 2.000 euroko zenbatekoarekin.

			2.– B modalitatea: udan zehar egiteko beka, 2027ko ekainaren 1etik 2027ko irailaren 30era bitartean. Modalitate horretan, 40 beka eskainiko dira gehienez, bakoitza 750 euroko zenbatekoarekin.

			3. oinarria.– Hartzaileak.

			1.– A modalitatea: unibertsitateko graduko titulu bateko edo unibertsitateko gradu bikoitz ofizial bateko azken bi mailetako batean matrikulatutako ikasleak, Euskal Autonomia Erkidegoan II. eranskinean jasotako ikertalde edo ikerketa-zentroetako batean lankidetza eskainiko dutenak.

			2.– B modalitatea: unibertsitateko graduko titulu bateko edo unibertsitateko gradu bikoitz ofizial bateko azken bi mailetako batean edo unibertsitateko master ofizial batean matrikulatutako ikasleak, Euskal Autonomia Erkidegoan II. eranskinean jasotako ikertalde edo ikerketa-zentroetako batean lankidetza eskainiko dutenak.

			4. oinarria.– Banaketa.

			1.– Euskal Unibertsitate Sistemako, oinarrizko ikerketako eta bikaintasuneko zentroetako (OIBZ), ikerketa sanitarioko institutuetako (ISI) eta ikerketa kooperatiboko zentroetan (IKZ) ikertaldeek gehienez hiru proiektu hartu ahal izango dituzte modalitate bakoitzeko. Zientzia, Teknologia eta Berrikuntzaren Euskal Sareko zentro teknologikoek, betiere BRTA partzuergo zientifiko-teknologikoari atxikita badaude, proiektu bana hartu ahal izango dute bi modalitateetako batean.

			2.– Bekaren bat eman gabe geratzen bada, aurreko apartatuan ezarritako proiektuen kopurua handitu ahal izango da, honela: oinarrizko ikerketako eta bikaintasuneko zentroek (OIBZ) eta ikerketa sanitarioko institutuek (ISI) hiru proiektu gehiago ere hartu ahal izango dituzte. Era berean, Euskal Unibertsitate Sistemako ikerketa-taldeek beste proiektu bat hartu ahal izango dute.

			3.– Eman gabeko plazak badaude oinarri honetako 1. eta 2. apartatuak aplikatu ondoren, A modalitateko zein B modalitateko bekak eskuratu ahal izango dituzte bien hautagai izan direnek.

			5. oinarria.– Lankidetzaren ezaugarriak.

			1.– Bekaren onuradun izan ahal izateko, eskatzaileak lankidetza-proiektu bat aurkeztu beharko du, zentro hauen uneko ikerketa-ildoen barruan garatu beharko dena: EAEko Unibertsitate Sistemaren ikertaldeak, oinarrizko ikerketako eta bikaintasuneko zentroak (OIBZ), ikerketa sanitarioko institutuak (ISI), ikerketa kooperatiboko zentroak (IKZ) eta Zientzia, Teknologia eta Berrikuntzaren Euskal Sareko zentro teknologikoak, betiere BRTA partzuergo zientifiko-teknologikoari atxikita badaude eta Eusko Jaurlaritzak onetsitakoak eta Zientzia, Teknologia eta Berrikuntzaren Euskal Sareko agente gisa akreditatutakoak badira.

			2.– Nolanahi ere, egiten ari diren titulazioa lortzeko enborreko eta nahitaezko irakasgai batean oinarrituko da proiektua, eta ikertalde edo ikerketa-zentro hartzaileak ziurtatu beharko du. Gainera, hauek deskribatu beharko ditu: dedikazio-araubidea, asteko ordu kopurua zehaztuta, egin beharreko lanak eta proposatutako helburuak.

			3.– Proiektuetan, diziplinei dagozkien funtsezko printzipio etikoak eta jardunbide etiko onartuak jaso beharko dira, baita aplikatu beharreko kode deontologiko nazional, nazioarteko, sektorial edo instituzionaletan jasotako arau etikoak ere.

			4.– Lankidetzaren arduraldia astean 6 eta 15 ordu bitartekoa izango da, eta betiere 08:00etatik 20:00etara arteko irakas-ordutegian.

			6. oinarria.– Beste beka eta dirulaguntza batzuk jasotzearekin bateraezintasuna, eta harreman juridiko zein lanekoak.

			1.– Beka hau bateraezina da edozein entitate edo organismo publikok edo pribatuk helburu berarekin deitzen duen beste beka edo dirulaguntza batzuekin. Era berean, bateraezina da helburu bera duen eta ordainsaria dakarren beste edozein loturarekin. Aurrekoa betetzen ez bada, beka kobratzeko eta itzultzeko eskubidea galduko da, Aginduaren 19. oinarrian ezarritakoaren arabera.

			2.– Ikasiker lankidetza-beka prestakuntzarako baino ez da, eta inoiz ere ez du eratuko harreman juridiko eta lanekorik bekadunaren eta Eusko Jaurlaritzaren, unibertsitatearen edo dagokion zentroaren artean.

			7. oinarria.– Eskatzaileek bete beharreko eskakizunak.

			1.– Beka-eskatzaileak Dirulaguntzen Araubidea Erregulatzeko abenduaren 21eko 20/2023 Legearen 13. artikuluan jasotako baldintzak bete beharko ditu, kalterik egin gabe Ikasteko beken eta laguntza pertsonalizatuen araubidea ezartzeko abenduaren 21eko 1721/2007 Errege Dekretuaren 4.5 artikuluan xedatutakoari. Halaber, eskakizun hauek ere bete beharko ditu:

			a) Espainiako nazionalitatea izatea edo Espainian legez bizitzea. Eskabideak aurkezteko epea amaitzean, betekizun horrek beteta egon beharko du.

			

			b) Administrazio-egoitza Euskal Autonomia Erkidegoan izatea, 2025eko abenduaren 31n.

			c) Graduko edo gradu bikoitzeko ikasketa-planeko kredituen % 50 izatea betetzeke gehienez, azken-aurreko mailan matrikulatuta egonez gero. Graduko edo gradu bikoitzeko ikasketen azken mailan matrikulatuta egonez gero, ikasketa-planeko kredituen % 25 izatea betetzeke gehienez, edo % 50, masterreko ikasketak eginez gero. Baldintza hori ez zaie aplikatuko urtebeteko masterrei.

			d) Matrikulatuta egotea 2026-2027 ikasturtean bekarako sarbidea ematen duten ikasketetan, ikasturte osoko kredituetan (gutxienez 60 kreditu).

			Matrikula-kredituen gutxieneko kopuruaren betekizunaren salbuespenak hauek izango dira:

			– Ikasketa-planaren azken ikasturtea egiten ari diren eskatzaileak; ikasketak amaitzeko gelditzen zaizkien kreditu guztietan matrikulatuta egon beharko dute.

			– Gradu-amaierako edo master-amaierako lanari dagozkion kredituak baztertzen dituzten eskabideak, baldin eta kreditu horietan matrikulatzeko dagokion ikasketa-planeko gainerako kredituak gainditu behar badira.

			– Gradu- edo master-amaierako lanari dagozkion kredituetan soilik matrikulatuta dauden eskatzaileak, baldin eta ikasketa-planeko gainerako kredituak gainditu badituzte.

			– 60 kreditutik beherako matrikulak dituzten eskabideak, araudi akademikoak hala ezartzen duenean.

			Baliozkotutako, egokitutako edo aitortutako ikasgaiak edo kredituak ez dira matrikulatutako kreditutzat joko; beraz, ez dira batuko eskatzen den matrikula-kredituen kopurua kalkulatzeko.

			Salbuespenez, arduraldi partziala duen eta 60 kreditu baino gutxiagotan matrikulatuta dagoen eskatzaile batek ere beka eskatu ahalko du, baldintza hauetakoren bat betetzen badu:

			– % 33ko desgaitasuna edo handiagoa izatea eta ofizialki errekonozituta egotea.

			– Familia-unitate bat osatzea, adingabeak edo mendekoak bere kargura dituela.

			– Aldi berean ikastea eta lan egitea.

			– Goi-mailako kirolaria, teknikaria edo epailea izatea, edo errendimendu handiko kirolaria izatea.

			– Aplikagarri izatea presondegietan dauden pertsonei arreta emateko Euskal Herriko Unibertsitatearen protokoloa.

			– Curriculumeko kanpoko praktikak egiteagatik jaso dituen kredituak baliozkotzea edo aitortzea, Unibertsitateko ikasleen kanpoko praktika akademikoak arautzen dituen uztailaren 11ko 592/2014 Errege Dekretua aplikatzearen ondoren. Baliozkotze edo aitorpen horiek kontuan hartuko dira betiere egiaztatzen badira ebazpen-proposamena egin aurretik.

			– Goi Mailako Lanbide Heziketako titulazioetako kredituak baliozkotzea edo aitortzea.

			e) Kredituen edo irakasgaien gutxieneko batez besteko nota hauek izatea, ezagutza-adarraren arabera:

			– Arteak eta Giza Zientziak: 7,00.

			– Zientziak: 6,50.

			– Gizarte Zientziak eta Zientzia Juridikoak: 6,70.

			

			– Ingeniaritza eta Arkitektura: 6,00.

			– Osasun Zientziak: 6,70.

			f) Beka eskatzearen arrazoia diren ikasketak egiteko ikasleak eman dituen urteen kopurua (beka eskatzen den ikasturtea barne) ezin izango da ikasketa-planak ikasketak amaitzeko aurreikusten duen epea baino urtebete luzeagoa izan. Master ofizialeko ikasketak eginez gero, beka eskatzearen arrazoia diren ikasketak egiten ikasleak eman dituen urteen kopurua (beka eskatzen den ikasturtea barne) ezin izango da ikasketa-planak ikasketak amaitzeko aurreikusten duen epea baino luzeagoa izan.

			Aldez aurretik egindako ikasketak direla eta baliozkotu diren kredituei dagokienez, ikasketa horietan emandako urteak hartuko dira kontuan zenbaketa horretarako.

			g) Oinarrien 1.1 oinarrian aipatutako ikertalde edo ikerketa-zentroren batek hautatu izana lankidetzan aritzeko.

			h) Aurreko urteetan, modalitate berean bekaz baliatu ez izana.

			2.– Ezingo dira agindu honetan araututako dirulaguntzen onuradun izan egoera hauetako batean daudenak:

			a) Epai irmo bidez dirulaguntza edo laguntza publikoak lortzeko aukera galtzeko zigorra jaso dutenak edo prebarikazio, eroskeria, diru publikoen erabilera bidegabea, influentzia-trafiko, iruzur eta ordainarazpen ilegal edo hirigintza-delituak direla eta zigorra jaso dutenak.

			b) Borondatezko konkurtsoaren deklarazioa eskatu dutenak, edozein prozeduratan kaudimengabetzat jo direnak, konkurtsoan deklaratuta daudenak, salbu eta horretan eraginkortasuna hartu badu hitzarmen batek, esku-hartze judizialaren pean edo desgaituta daudenak, Konkurtso Legearen testu bategina onartzen duen maiatzaren 5eko 1/2020 Legegintzako Errege Dekretuaren arabera, konkurtsoaren kalifikazio-epaian ezarritako desgaitze-aldia amaitu gabe.

			c) Administrazioarekin egindako edozein kontratu ebazpen irmoz indargabetu bada, dena delako kausagatik errudun deklaratuak izan direnak.

			d) Lege hauetan zehaztutako bateraezintasun-araubideko kasuren batean daudenak: 3/2015 Legea, martxoaren 30ekoa, Estatuko Administrazio Orokorreko goi-kargudunen jarduna arautzen duena; 53/1984 Legea, abenduaren 26koa, Administrazio publikoen zerbitzuko langileen bateraezintasunei buruzkoa; eta 1/2014 Legea, ekainaren 26koa, Kargu publikodunen jokabide-kodea eta haien interes-gatazkak arautzen dituena. Edo, bestela, Hauteskunde Araubide Orokorraren ekainaren 19ko 5/1985 Lege Organikoan araututako hautapenezko kargudunak direnak, lege horretan edo gai horiek arautzen dituen autonomia-erkidegoko araudian ezarritako baldintzetan.

			e) Indarrean dauden xedapenek ezarritako zerga-betebeharrak edo Gizarte Segurantzarekikoak egunean ez izatea, erregelamenduz zehazten den moduan.

			f) Egoitza fiskala paradisu fiskaltzat hartutako lurralde edo herrialde batean dutenak.

			g) Dirulaguntzak itzultzeko betekizunen ordainketak egunean ez dituztenak, erregelamendu bidez zehaztutako baldintzetan.

			h) Epai irmo bidez zehatuta daudenak eta, beraz, dirulaguntzak lortzeko aukera galdu dutenak, lege honetan edo beste batzuetan zehaztutakoari jarraiki. Zehazki, ezingo dira dirulaguntzen onuradun edo entitate laguntzaile izan sexuan oinarrituta diskriminatzeagatik edo emakumeen eta gizonen berdintasunaren arloko araudia ez betetzeagatik administrazio- edo zigor-zehapenen bat ezarri zaien pertsonak, dagokion zehapenean ezarritako denbora-tarte osoan.

			

			i) Hondakinak eta Lurzoru Kutsatuak arautu eta Ekonomia Zirkularra bultzatzeko apirilaren 8ko 7/2022 Legean edo Euskadiko Ingurumen Administrazioaren abenduaren 9ko 10/2021 Legean aurreikusitako arau-hauste astun edo oso astun batengatik eta administrazio-bideko ebazpen irmo baten bidez zehatuta daudenak, harik eta behar diren neurri zuzentzaileak hartu eta zehapena ordaindu arte.

			8. oinarria.– Lankidetza-proiektuaren jarraipena eta bekaren justifikazioa.

			Dagokion lankidetza-aldia amaitu eta hurrengo hilean, beka-adjudikaziodunak dokumentu bat aurkeztu beharko du akreditatzeko, batetik, egindako jarraipena eta, bestetik, zereginen lorpen-maila eta proiektuan planteatutako helburuak. Ikertalde edo ikerketa-zentro hartzaileak egin beharko du dokumentua, deialdi honen IV. eranskineko ereduari jarraikiz. Ziurtapen horrek beka justifikatzeko ondorioak izango ditu.

			9. oinarria.– Eskabideak formalizatzea eta aurkezteko epeak.

			1.– Helbide honetan eskuratu daiteke administrazio-prozeduraren informazio-fitxa, zeinean jasotzen baitira eskaera izapidetzeko jarraibideak, erantzukizunpeko adierazpenak eta ereduak, eta zeinaren bidez jotzen baita eskabidearen datu-orrira: https://www.euskadi.eus/zerbitzuak/0056212

			Identifikatzeko eta eskabidea sinatzeko, Euskal Autonomia Erkidegoko Administrazio Publikoaren egoitza elektronikoan onartuta dauden identifikazio eta sinadura elektronikorako bitartekoak erabili behar dira; hain zuzen, helbide honetan daude eskuragarri: https://www.euskadi.eus/ziurtagiri-elektronikoak

			Halaber, eskabidea ordezkari baten bitartez izapidetu ahal izango da elektronikoki. Horretarako, ordezkaria Euskal Autonomia Erkidegoko Administrazio Publikoaren Ahalordeen Erregistro Elektronikoan inskribatu ahal izango da, helbide honetan: https://www.euskadi.eus/ordezkariak

			2.– Eskaera bete ondoren, interesdunak sinatu beharko du, egoitza elektronikoak onartutako sinadura elektronikoko edozein sistema baliatuta, eta ezarritako prozedura telematikoaren bidez bidali beharko du. Horrela, aurkeztutzat joko da ondore guztietarako. Ez dira kontuan hartuko bide telematikoz betetako eskabideak, baldin eta ezarritako aurkezpen-prozesua osatzen ez badute. Eskatzaileak eskaeraren frogagiria gorde beharko du, eskabidea ezarritako epean eta moduan aurkeztu duela egiaztatzeko, beharrezkoa bada.

			3.– Eskabideak aurkezteko epea agindua Euskal Herriko Agintaritzaren Aldizkarian argitaratu eta biharamunean hasiko da, eta hilabeteko iraupena izango du.

			4.– Modalitate bakoitzerako eskabide bakarra aurkeztu ahal izango da. Bi modalitateak eskatu nahi badira, eskatzaileek adierazi beharko dute zeinetan parte hartu nahi duten deitutako bekak baino adjudikazio-eskaera gehiago badaude.

			5.– Deialdiarekin eta prozedurarekin lotutako informazio guztia esteka honetan egongo da eskuragarri beti: https://www.euskadi.eus/unibertsitateko-ikasleak-ikasiker-lankidetza-bekak/web01-a3lagun/eu/

			10. oinarria.– Aurkeztu beharreko agiriak.

			1.– Eskabidea elektronikoki izapidetu bitartean eta behar bezala aurkezteko, eskatzaileak honako hauek aurkeztu beharko ditu:

			a) Interesdunak ofizioz egiaztatzearen aurka badago edo hura ezin bada egiaztatu, Euskal Autonomia Erkidegoko udalerriren batean 2025eko abenduaren 31n erroldatuta dagoela adierazten duen administrazio-egoitzaren ziurtagiria aurkeztuko da.

			

			b) Banketxearen agiria, kontu korronte baten edo aurrezki-libreta baten zenbakia adierazten duena (IBANa barne), bekaren ordainketa egiteko. Eskatzaileak kontu korronte edo aurrezki-libreta horren titularra edo titularkidea izan behar du.

			c) Onarpen-idatzia, III. eranskineko formularioa erabiliz, oinarri hauetako 1.1 oinarrian aipatzen den ikertalde edo ikerketa-zentro batean lankidetzan aritzeko, pertsona hauek sinatuta: ikertaldeko edo ikerketa-zentroko arduradunak eta bekadunaren jarraipena egingo duen ikertzaile nagusiak edo tutoreak. III. eranskina oso-osorik bete behar da.

			d) Ikertalde edo ikerketa-zentro hartzaileak behar bezala bermatutako lankidetza-proiektu arrazoitua, oinarri hauen 5. oinarrian zehaztutakoaren arabera.

			e) Eskatzailea ez badago ikasturte oso batean matrikulatuta (gutxienez 60 kreditu) edo 7.1 oinarriaren d) puntuan aurreikusitako arduraldi partziala badu, horren egiaztagiriak aurkeztu beharko ditu.

			2.– Eskatzaileak Euskal Unibertsitate Sistemakoa ez den unibertsitate batean ikasten badu, aurreko puntuan adierazitako dokumentazioaz gain, hauek aurkeztu beharko ditu:

			a) Datu hauek jasotzen dituen ikasketa-ziurtagiria: tituluaren ikasketa-plan osoa, espedientearen batez besteko nota, egindako ikasgaien izena, lortutako kalifikazioa eta osatzen dituzten kredituen kopurua, bai eta ikasketak amaitzeko gelditzen zaizkion kredituen kopurua.

			b) Matrikularen frogagiriaren kopia, matrikulatuta dagoen ikasgai edo kredituen kopurua adierazita.

			3.– Eusko Jaurlaritzako Zientzia, Unibertsitate eta Berrikuntza Sailak, beste administrazio batzuekin indarrean dauden elkarreragingarritasun-zerbitzuen bidez, administrazio-auzotasunari buruzko beharrezko datuak kontsultatu eta modu automatizatuan lortuko ditu, bai eta Euskal Unibertsitate Sistemako unibertsitateen bidez ere, deialdi honen izapidetze informatikorako beharrezkoa den informazio akademikoa lortuko du, salbu eta pertsona hori egiaztapen automatiko horren aurka badago. 7.2 oinarriko debekuen kasuan, eskabidean erantzukizunpeko adierazpen bat beteko da, zehazturiko inguruabarretako bat ere ez dagoela adieraziz, e) apartatuaren kasuan izan ezik, zerga-betebeharrak eta Gizarte Segurantzarekikoak egunean izateari buruzkoa. Kasu horretan, sailak, beste administrazio batzuekin indarrean dauden elkarreragingarritasun-zerbitzuen bidez, informazio hori kontsultatu eta modu automatizatuan lortuko du. Egiaztapen automatiko hori berariaz baimendu ezean, interesdunak kasuan kasuko organo eskudunak emandako administrazio-ziurtagiri positiboak aurkeztu beharko ditu.

			4.– Eskabideak baldintza guztiak betetzen ez baditu, interesdunari 10 egun balioduneko epean zuzentzeko eskatuko zaio, Administrazio Publikoen Administrazio Prozedura Erkidearen urriaren 1eko 39/2015 Legearen 68.1 artikuluaren arabera. Akatsa zuzentzen ez badu edo nahitaezko agiriak aurkezten ez baditu, eskaeran atzera egin duela ulertuko da. Jakinarazpena elektronikoki egingo da, Euskal Autonomia Erkidegoko Administrazio Publikoaren egoitza elektronikoaren iragarki-taula elektronikoan argitaratuta, helbide honetan: https://www.euskadi.eus/iragarki-taula-elektronikoa. Argitalpen hori izango da baliozko bakarra epeak zenbatzeko.

			Era berean, beka-eskatzaileari jakinarazpen elektroniko bat bidaliko zaio Euskal Autonomia Erkidegoko Administrazio Publikoaren egoitza elektronikoko «Nire karpeta» atalera (https://www.euskadi.eus/nire-karpeta/web01-sede/eu/). Ziurtagiri elektronikoaren bidez sartu beharko da bertara.

			

			Horrez gain, SMS mezu edo posta elektroniko bidez jakinaraziko zaie interesdunei argitalpena eskura jarri dela aipatutako egoitza elektronikoan. Nolanahi ere, abisu horiek ez dute izango jakinarazpen-baliorik.

			11. oinarria.– Bekak kudeatzea.

			1.– Unibertsitate Komunitatea Artatzeko eta Zaintzeko Zuzendaritzak kudeatuko ditu agindu honen bidez arautzen diren bekak.

			2.– Euskal Unibertsitate Sistemako unibertsitateek Unibertsitate Komunitatea Artatzeko eta Zaintzeko Zuzendaritzari igorri beharko diote deialdi honen izapidetze informatikorako behar den informazio akademikoa, fitxategi informatiko bidez, eta bekadun bakoitzari adjudikatutako lankidetza betetzen dela bermatuko dute.

			12. oinarria.– Batez besteko nota kalkulatzea.

			Espedientearen batez besteko nota kalkulatzeko, arau hauek aplikatuko dira:

			a) Batez besteko nota kalkulatzeko, beka eskuratzeko eskubidea ematen duen titulu ofizialeko espediente akademiko osoko notak hartuko dira kontuan, 2025-2026 ikasturtea amaitutakoan. Masterreko 1. mailako ikasleen kasuan, masterrerako sarbidea ematen duen titulazioko espediente akademiko osoko notak kontuan hartuta egingo da batez besteko notaren kalkulua.

			b) Kalifikazio kuantitatiborik ezean, ikasgai bakoitzaren kalifikazioak baliokidetza honen arabera adieraziko dira:

			– Ohorezko matrikula = 10 puntu.

			– Bikain = 9 puntu.

			– Oso ongi = 7,5 puntu.

			– Nahikoa edo gai = 5,5 puntu.

			– Gutxiegi, ez aurkeztua edo ez-gai = 2,5 puntu.

			c) Kredituen arabera egituratuta ez dauden ikasketa-planak badira, batez besteko nota kalkulatzeko, lortutako puntu guztiak batu, eta jarraian zatiketa hau egingo da: batura zati irakasgai guztien kopurua.

			d) Kredituen arabera egituratutako ikasketa-planak izanez gero, irakasgai bakoitzari aurreko baremoa aplikatzetik ateratzen den puntuazioa haztatuko da, irakasgaiak duen kreditu kopuruaren arabera, formula hau erabilita:

			V = PxNCa/NCt

			V= irakasgai bakoitzean ateratako notaren haztapenetik datorren balioa.

			P= irakasgai bakoitzaren puntuazioa, aurreko apartatuko baremoa aplikatuta.

			NCa= irakasgaia osatzen duten kredituen kopurua.

			NCt= guztira egindako kreditu kopurua; kontuan hartzeko, kredituok konputagarriak izan behar dute.

			Formula hori aplikatzetik ateratzen diren balioak batu egingo dira, eta emaitza hori izango da batez besteko azken nota.

			

			e) Atzerriko unibertsitateetako espedienteen batez besteko nota kalkulatzeko, unibertsitateak irakasgai bakoitzerako ezarriko du Espainiako sistema dezimalerako baliokidetza. Horretarako, aintzat hartuko ditu irakasgaia gainditzeko gutxieneko nota eta jatorrizko kalifikazioaren gehieneko nota, eta zehaztu egingo du Espainiako kalifikazio-sistema dezimalarekiko zer baliokidetza duen.

			13. oinarria.– Hautaketa-batzordea.

			Hautaketa-batzorde bat eratuko da eskabideak aztertzeko eta haien ebaluazio-txostena egiteko, eta hauek osatuko dute:

			– Unibertsitateetako arloburu Eugenia Santos Urdiain, batzordeko buru gisa, edo Ikerketa Programen Arloko arloburu Eneko Galletebeitia Laka, ordezko gisa.

			– Unibertsitateetako teknikari Cristina Peromingo Castro, bokal gisa, edo administrazio orokorreko teknikari Meritxell Collelldemont Blanch, ordezko gisa.

			– Unibertsitateetako teknikari Ane Ayastuy Gallastegui, batzordekide eta batzordeko idazkari gisa, edo unibertsitateetako teknikari Ibai Arruza Crespo, ordezko gisa.

			14. oinarria.– Ebazpen-proposamena.

			1.– Beka hauek norgehiagoka-erregimenean emango dira. Beraz, beka jasotzeko ez da nahikoa izango oinarri hauen 7. oinarrian zehaztutako eskakizunak betetzea. Horrez gain, ordena-zenbaki jakin bat eskuratu beharko da, modalitate bakoitzerako eta ikertalde edo ikerketa-zentro bakoitzerako emango diren beka guztien artean eskaera kokatu ahal izateko.

			2.– Horretarako eratutako hautaketa-batzordeak aurkeztu diren eskabideak ebaluatuko ditu, aktak egingo ditu eta egindako ebaluazioaren txosten behar bezala justifikatua bidaliko dio Unibertsitate Komunitatea Artatzeko eta Zaintzeko Zuzendaritzari, ebazpen-proposamena egin dezan.

			Unibertsitate Komunitatea Artatzeko eta Zaintzeko zuzendariak, espedientea eta hautaketa-batzordearen txostena aztertu ondoren, ebazpen-proposamena egingo du, behar bezala arrazoituta.

			Eskaera bakoitzaren azken puntuazioa ezartzeko, irizpide hauek aintzat hartuko dira deialdian ezarritako baldintzak betetzen dituzten eskabideak ordenatzeko:

			a) Euskal Unibertsitate Sistemako ikertaldeen kasuan, eskaerak beherantz ordenatuko dira, modalitate bakoitzean, honako hau aplikatzearen ondoriozko den ordenaren arabera: batez besteko notaren % 80 (12. oinarrian zehaztutakoaren arabera kalkulatuta, eta 0tik 100erako eskalara egokituta) gehi ikertaldeek lortutako puntuazioaren % 20, Zientzia eta Berrikuntza Sailburuordetzaren Euskal Unibertsitate Sistemako ikertaldeen jarduerak bultzatzeko laguntzen deialdiaren arabera (II. eranskinean daude).

			b) Oinarrizko ikerketako eta bikaintasuneko zentroen (OIBZ), ikerketa sanitarioko institutuen (ISI), ikerketa kooperatiboko zentroen (IKZ) eta Zientzia, Teknologia eta Berrikuntzaren Euskal Sareko zentro teknologikoen kasuan, baldin eta BRTA partzuergo zientifiko-teknologikoari atxikita badaude, eskaerak beheranzko hurrenkeran ordenatuko dira, modalitate bakoitzean, ikaslearen espediente akademikoaren batez besteko notaren arabera.

			c) Berdinketak gertatuz gero, sarrera-dataren arabera ebatziko dira; eta berdinketak jarraitu egiten badu, zozketa bidez erabakiko da.

			

			3.– A zein B modalitateetako ebazpen-proposamenek launa zerrenda izango dituzte:

			a) Beka adjudikatzeko proposatutako eskabideen zerrenda. Lortutako puntuak jasoko ditu eta puntuazio horren araberako hurrenkeran egongo da.

			b) Proposatutako eskabide ukatuen zerrenda, deialdi honetako eskakizunak betetzen ez dituztelako. Beka ukatzeko arrazoiak eta atzera egindako eskabideen zerrenda bilduko ditu.

			c) Deialdi honetako beka eskuratzeko eskatzen diren baldintzak betetzen dituzten arren, beka lortzeko ordena-zenbakia lortu ez duten eskabideen zerrenda. Zerrenda horrekin, ordezkoen zerrenda osatuko da, eta han ageri direnek ordezkatuko dituzte, edozein arrazoi dela eta, azkenean beka jaso ezin duten proposatutako pertsona adjudikaziodunak.

			d) Eskabideen zerrenda, lankidetza-proiektua egiteko eskatzaileak hautatutako ikertaldeen edo ikerketa-zentroen arabera ordenatuta. Zerrenda horrek jasoko ditu proposatutako eskaera adjudikaziodunak, ukatuak, atzera egindakoak eta erreserbak.

			4.– Unibertsitate Komunitatea Artatzeko eta Zaintzeko Zuzendaritzak onetsitako ebazpen-proposamenaren jakinarazpena elektronikoki egingo da bakarrik, Euskal Autonomia Erkidegoaren egoitza elektronikoko iragarki-taula elektronikoaren bidez, helbide honetan: https://www.euskadi.eus/iragarki-taula-elektronikoa. Epeak zenbatzeko, argitalpen horrek bakarrik balio izango du.

			Era berean, beka-eskatzaileari jakinarazpen elektroniko bat bidaliko zaio Euskal Autonomia Erkidegoko Administrazio Publikoaren egoitza elektronikoko «Nire karpeta» atalera (https://www.euskadi.eus/nire-karpeta/web01-sede/eu/). Ziurtagiri elektronikoaren bidez sartu beharko da bertara.

			Horri kalterik egin gabe, SMS mezu edo posta elektroniko bidez jakinaraziko zaie interesdunei argitalpena egin dela. Nolanahi ere, abisu horiek ez dute izango jakinarazpen-baliorik.

			5.– Jakinarazpenaren ondoren, eskatzaileek alegazioak egin edo egoki iritzitako dokumentazioa aurkeztu ahal izango dute, 10 egun balioduneko epean, egoitza elektronikoko iragarki-taulan argitaratu eta hurrengo egunetik aurrera.

			Alegazioak aurkezteko, eskatzaileak aplikazioan sartu beharko du bere ziurtagiri elektronikoaren bidez, eta horretarako aurreikusitako formularioa erabili.

			6.– Prozedura behar bezala izapidetzeko, eta Dirulaguntzen Araubidea Erregulatzeko abenduaren 21eko 20/2023 Legearen 8.5 artikuluan ezarritakoari jarraikiz, beharrezkoak diren neurriak hartuko dira eskabideen balorazioan edo prozeduraren ebazpenean parte hartzen duten pertsona guztien interes-gatazkak saihesteko.

			15. oinarria.– Ebazpena.

			1.– Egon daitezkeen alegazioak aztertu ondoren, behin horiek aurkezteko epea igarota eta ukoak onartuta, horretarako sortutako hautaketa-batzordeak beste txosten bat igorriko dio Unibertsitate Politikako sailburuordeari, zeinak bi ebazpen emango baititu, bat modalitate bakoitzeko (A eta B), eta prozedura jakinaraziko du, agindu hau argitaratzen denetik gehienez ere sei hilabeteko epean.

			2.– A zein B modalitateko ebazpenek lau zerrenda hauek jasoko dituzte:

			– Beka adjudikatuta duten eskabideen zerrenda. Lortutako puntuak jasoko ditu eta puntuazio horren arabera ordenatuta egongo da.

			

			– Ukatutako eskabideen zerrenda, deialdi honetako baldintzak betetzen ez dituztelako. Beka ukatzeko arrazoiak eta atzera egindako eskabideen zerrenda bilduko ditu.

			– Deialdi honetako beka eskuratzeko eskatzen diren betekizunak betetzen dituzten arren, beka lortzeko ordena-zenbakia lortu ez duten eskabideen zerrenda. Zerrenda horrekin, erreserben zerrenda bat eratuko da; zerrenda hori baliatuko da uko-egiteren batengatik bekaren bat libre geratzen bada beka hori emateko, bi modalitateetakoren batean, 17. oinarrian ezarritakoaren arabera.

			– Eskabideen zerrenda, lankidetza-proiektua egiteko eskatzaileak hautatutako ikertaldeen edo ikerketa-zentroen arabera ordenatuta. Zerrenda horrek jasoko ditu eskaera adjudikaziodunak, ukatuak, atzera egindakoak eta erreserbak.

			3.– Unibertsitate Politikako sailburuordeak onetsitako A zein B modalitateetako ebazpen-proposamenen jakinarazpena elektronikoki egingo da bakarrik, Euskal Autonomia Erkidegoaren egoitza elektronikoko iragarki-taula elektronikoaren bidez, helbide honetan: https://www.euskadi.eus/iragarki-taula-elektronikoa/eu. Epeak zenbatzeko, argitalpen horrek bakarrik balio izango du.

			Zientzia, Unibertsitate eta Berrikuntza Sailaren webgunean ere argitaratuko dira ebazpenak: https://www.euskadi.eus/unibertsitateko-ikasleak-ikasiker-lankidetza-bekak/web01-a3lagun/eu/

			Era berean, eskatzaileari jakinarazpen elektroniko bat bidaliko zaio Euskal Autonomia Erkidegoko Administrazio Publikoaren egoitza elektronikoko «Nire karpeta» atalera (https://www.euskadi.eus/nire-karpeta/web01-sede/eu/), non ziurtagiri elektronikoaren bidez sartu beharko den.

			Horri kalterik egin gabe, SMS mezu edo posta elektroniko bidez jakinaraziko zaie interesdunei argitalpena egin dela. Nolanahi ere, abisu horiek ez dute izango jakinarazpen-baliorik.

			4.– Nolanahi ere, Dirulaguntzen Araubidea Erregulatzeko abenduaren 21eko 20/2023 Legearen 21.4 artikuluaren ondorioetarako, eskatzaileek berariaz onartu beharko dute beka. Beka eman eta jakinarazi ondoren, berariaz uko egin ahal izango zaio 10 egun balioduneko epean.

			5.– Prozedura-ebazpenaren aurka, gora jotzeko errekurtsoa aurkeztu ahal izango zaio Zientzia, Unibertsitate eta Berrikuntzako sailburuari, hilabeteko epean, jakinarazpena egin eta hurrengo egunetik aurrera.

			6.– Deialdia ebazteko ezarritako epea igaro ondoren eskatzaileei ez bazaie ebazpenik jakinarazi, beka-eskaera ezetsi dela ulertu dezakete eskatzaileek, Administrazio Publikoen Administrazio Prozedura Erkidearen urriaren 1eko 39/2015 Legearen 25.1 artikuluan ezarritako ondorioetarako.

			7.– Emandako beken berri denek izan dezaten, abenduaren 21eko 20/2023 Legearen 26. artikuluak agintzen duen moduan, emandako beken publizitatea egingo da Euskal Autonomia Erkidegoko Administrazio Publikoaren egoitza elektronikoko iragarki-taula elektronikoan argitaratuz.

			16. oinarria.– Bekak ordaintzea.

			Ordainketak honela egingo dira:

			a) A modalitatea. Bekaren ordainketa bi epetan egingo da. Lehenengo ordainketan, bekaren % 30 emango da ebazpena jakinarazi ondoren eta adjudikaziodunek beka onartu ondoren. Ebazpena jakinarazi eta hamar eguneko epean, onuradunak ez badio berariaz uko egiten, onuradun guztiei ordainketa egingo zaie. Bigarren ordainketan, gainerako % 70a emango da, lankidetza egin izana egiaztatu ostean, lankidetza amaitu eta hurrengo hilean zehar, eta deialdi honetan eskatutako baldintzen araberakoa dela egiaztatu ostean. Agindu honen 8. oinarrian aurreikusitako egiaztagiriak beka justifikatzeko balioko du.

			b) B modalitatea. Bekaren zenbatekoa epe bakarrean ordainduko da, lankidetza egin izana egiaztatu ostean, lankidetza amaitu eta hurrengo hilean zehar, eta deialdi honetan eskatutako baldintzen araberakoa dela egiaztatu ostean. Agindu honen 8. oinarrian aurreikusitako ziurtagiriak beka justifikatzeko balioko du.

			17. oinarria.– Laguntzari uko egitea.

			1.– Bekari uko egin nahi dioten adjudikaziodunek telematikoki eman beharko dute horren berri, aplikazio informatikoaren bitartez.

			2.– Uko egiteak beka jasotzeko eskubide oro galtzea ekarriko du, eta ez da inolako konpentsazio ekonomikorik emango.

			3.– Uko-egitea 2026ko abenduaren 15a baino lehen gertatzen bada A modalitatean eta 2027ko maiatzaren 15a baino lehen B modalitatean, uko-egite horien ondoriozko beka hutsak 15. oinarrian araututako erreserba-zerrenda osatu dutenei adjudikatu ahal izango zaizkie, betiere bertan ezarritako ordena errespetatuta. Erreserbarik ez badago, eman gabe geratuko dira beka horiek.

			Horretarako, Unibertsitate Komunitatea Artatzeko eta Zaintzeko zuzendariak ebazpena emango du uko-egitea onartzeko eta erreserba-zerrendako hurrengoari beka ematea proposatzeko, 10 eguneko epe luzaezinean proposamena onar dezan. Proposamena onartu ondoren, Unibertsitate Politikako sailburuordeak ebazpena emango du eta horren berri emango du.

			18. oinarria.– Onuradunen betebeharrak.

			Dirulaguntzen Araubidea arautzen duen abenduaren 21eko 20/2023 Legearen 42. artikuluan ezartzen denez, bekaren onuradunek lankidetza eskaini eta eskatutako dokumentazio guztia eman beharko dute, Kontrol Ekonomikoko Bulegoari dagozkion ekonomia- eta finantza-kontrolaren eta kudeaketaren funtzioak betetzeko.

			Dirulaguntzen Araubidea arautzen duen abenduaren 21eko 20/2023 Legearen 14. artikuluaren arabera, onuradunen betebeharrak honako hauek dira:

			a) Dagokion helbururako erabiltzea beka; alegia, deialdian ezarritako baldintzen arabera gauzatu behar dute lankidetza.

			b) Lankidetza egin izana egiaztatzea, egiaztagiri baten bidez, oinarri hauen 8. oinarrian zehaztutakoari jarraikiz.

			c) Lankidetza-aldian, matrikulatuta dagoen ikasketak egitea.

			d) Beka honen xede eta helburu bererako, unibertsitate-ikasketak egiteko edozein administrazio edo erakunde publiko zein pribatutatik lortzen dituen beka edo laguntzen berri ematea Unibertsitate Komunitatea Artatzeko eta Zaintzeko zuzendaritzari. Hura jakin bezain laster eman beharko diote haren berri, eta, nolanahi ere, jasotako funtsak zertarako erabili diren justifikatu baino lehen edo justifikatzeko unean.

			e) Beka ematea eragin zuten baldintzak bete direla egiaztatzeko beharrezko froga-jarduerak egitea, hala badagokio, eta Kontrol Ekonomikoko Bulegoak eta Herri Kontuen Euskal Auzitegiak, beken nondik norakoak fiskalizatzean, eskatutako informazio guztia ematea.

			

			f) Dirulaguntzaren xede den jarduerarako finantzaketaren publizitate publiko egokia eman beharko du. Zehazki, dirulaguntza honen laguntzarekin egiten edo argitaratzen den ikerketa-lanetan dirulaguntza eman duen entitate publikoa zein den adierazi beharko da gutxienez: Zientzia, Unibertsitate eta Berrikuntza Saila, eta programaren izena: Ikasiker lankidetza-beka.

			g) Diharduen diziplinako arau eta printzipio etikoak onartzea, ezagutzea eta betetzea, hala nola laneko osasun eta segurtasuneko arauak eta funtzionamendu-arauak.

			19. oinarria.– Beka kobratzeko eskubidea galtzea eta itzultzea.

			1.– Unibertsitate Komunitateko Artatzeko eta Zaintzeko zuzendariak, espedienteko pertsona interesdunari entzun ondoren, adieraziko du emandako beka jasotzeko eskubidea galdu dela edo, hala badagokio, jasotako zenbatekoak eta aplikagarriak diren interesak itzuli beharko dituela, Dirulaguntzen Araubidea arautzen duen abenduaren 21eko 20/2023 Legearen 36. artikuluan ezarritako kasuetan eta honako kasu hauetan:

			a) Bekaren helburuko unibertsitate-ikasketen matrikula baliogabetu bada.

			b) Emandako beka eta jasotako beste beka edo laguntza batzuk bateragarriak ez direla egiaztatu bada.

			c) Frogatzen bada beka jaso dutenek ez dutela ezarritako eskakizunen bat betetzen edo ez dituztela eskakizun horiek behar bezala egiaztatu.

			d) Aurreko oinarriko f) apartatuan jasotako hedapen-neurriak hartu ez badira.

			e) Aurreko oinarrian xedatutako betebeharrak bete ez badira.

			2.– Izapidetutako espedientetik ondorioztatzen bada jasotako zenbatekoak eta, hala badagokio, berandutzako legezko interesak itzuli behar direla, Dirulaguntzen Araubidea arautzen duen abenduaren 21eko 20/2023 Legearen 40. artikuluaren arabera egingo da.

			3.– Borondatezko epearen barruan dirua itzultzen ez bada, Ogasun eta Finantza Sailari jakinaraziko zaio, premiamendu-bideari ekin diezaion, indarrean dauden xedapenen arabera.

			20. oinarria.– Datuen babesari buruzko oinarrizko informazioa.

			Datu pertsonalak tratatu egingo dira, eta tratamendu-jarduera honetan sartuko: Unibertsitateko laguntzak, dirulaguntzak eta bekak. Zientzia, Unibertsitate eta Berrikuntza Saileko Unibertsitate Komunitatea Artatzeko eta Zaintzeko Zuzendaritza da arduraduna.

			Hauek dira datu horiek tratatzeko xedeak: unibertsitateko lehen eta bigarren zikloko eta master eta gradu ofizialetako ikasleei bekak ematea; tasen salbuespenak onestea eta haien jarduera unibertsitate-arloan egiten duten erakundeen funtzionamenduan laguntzea.

			Datuen tratamendua beharrezkoa da interes publikoaren izenean edo tratamenduaren arduradunari adjudikatutako botere publikoen izenean burututako eginkizun bat betetzeko. Hauek izan daitezke datuen hartzaileak:

			– Autonomia Erkidegoko beste organo batzuk.

			– Ogasun eta Finantza Saila.

			– Unibertsitateak.

			

			Bekaren eskatzaileek eskubidea dute datuak irispidean izateko, datuak zuzentzeko eta ezerezteko, bai eta informazio gehigarrian adierazitako beste eskubide batzuk ere.

			Datuen babesari buruzko informazio gehigarria eta xehea kontsulta daiteke web-orri honetan: https://www.euskadi.eus/informazio-klausulak/web01-sedepd/eu/gardentasuna/055400-capa2-eu.shtml

			Araudia:

			– Datuak Babesteko Erregelamendu Orokorra (https://www.eur-lex.europa.eu/legal-content/ES/TXT/HTML/?uri=CELEX:32016R0679&from=ES).

			– 3/2018 Lege Organikoa, abenduaren 5ekoa, Datu Pertsonalak Babestekoa eta Eskubide Digitalak Bermatzekoa (https://www.boe.es/buscar/doc.php?id=BOE-A-2018-16673).

ADIERAZPENAK:

— Satzaileck ziurtatzen dute bekaren adjudikaziodunak laborategko_jardunbide egokiei
buruzko eta laborategi batera sartzeko laneko ariskuen prebentzioari buruzko kastaro bat egin
Guela, nahitaczkoa den kasuetan.

~ Kertzaileck ziutatzen dute egindako kerketa-proiekiuan ez dela plagiork egin eta alderdi etko
‘quztiak bete direla, hala nola guk geuk egindakoak ez diren inudien egieen aipuak jarizea

Data:

Zeniroko arduradunaren izen-abizenak: kertzaie tuorearen izen-abizenak:

sin.
sin

I ERANSKINA
IKASIKER LANKIDETZA-BEKA

IKERKETA-ZENTROAN EDO IKERTALDEAN ONARTZEKO FORMULARIOA

GARRANTZITSUA: Inprimakia ikertaldeko edo ikerketa zentroko arduradunak SINATU behar du.
Bere izena apikazioan agertzen da, eskaera betetzean.

BEKA-ESKATZAILEAREN DATUAK:

Izena
Abizenak:
Bekadunaren NANJAIZ:

IKERTALDEAREN ETA IKERKETA-PROIEKTUAREN DATUAK:

Kertadearen izenarkodea (kusi Aginduaren I.eranskina):
kertadearen edo ikerketa-zentroaren arduraduna:

Tutore ikertzalea:

Helbide elekronikoa / Harremansarako modua:

Abian den kasiearen Kerketa-idoa:

Enborreko eta nahitaezko zer irakasgaitan oinarritzen den projekiua:
Noiz hasi efa noiz bukatuko den lankidetza:

Zenbat ardurald-ordu astean:

Lankidetza non egingo den
Helburuen laburpens:

ADIERAZPENAK:
— Sinatzaileak aipatutako ikertaldean onarizen du kaslea.
— Lankidetza hasi aurretk, ikasleak aborategio jardunbide egokiel bunizko eta aneko ariskuen
prebentzioar buruzko ikastaro bat egin du edo egingo du (iaborategian sarizen bada).

Data:

hertaldearen edo ikerketa-zentroaren arduradunaren izen-abizenak:

sin.

LANKIDETZA PROIEKTUA JUSTIFIKATZEKO FORMULARIOA

Formularioa b figura hauek SINATU behar dute:
- lertaldearen edo Kkerketa-zentroaren arduraduna. Bere zena aplikazioan agerizen da,
‘eskaera betetzean,

- Bekadunak egingo duen lankidetzaren jarraipena egin duen ikertzaile tutoreak (pertsona bera
izan datteke sla e2).

BEKA-ESKATZAILEAREN DATUAK:
Izena
Abizenak:
Bekadunaren NANJAIZ:

IKERTALDEAREN DATUAK:

Kertadearen izenafkodea (kusi Aginduaren Il.eranskina):
Kertadearen edo ikerketa-zentroaren arduraduna:

Tutore ihertzalea:

Harremanetarako heltide siektronkoa eta teefono-zenbaki:

‘Sinatzaileek ziuratzen dute lankidetza-profektuan ezarritako arduraldia bete dela, eta, guzta,
ordu eman direla.

BEKAREN JUSTIFIKAZIOA: Zer lankidetza-1an egi den eta zenbateraino lortu diren helburuak

‘Agndua, 2025eko frallaren 2koa, Zientzia, Unibertstate sta Berkuntzako
Salburiarena, zeinaren bidez i aguntza-deialdia egien baia euskal

